jkorsvik/nowiki_second_scrape_merged huggingface dataset:
Zarja

Zarja (russisk: Заря́ – «morgengry») var den første modulen av Den internasjonale romstasjonen (ISS) som ble skutt opp. Modulen sørget for elektrisk kraft, lagerplass, fremdrift og styring av ISS i den tidlige fasen. Etterhvert som andre moduler med mere spesialisert funksjonalitet blir konstruert og montert, vil Zarjas rolle primært bli lagerplass, både inne i den trykksatte delen og på de utvendige monterte drivstoffstankene. Zarja er en «avlegger» av det russiske TKS-romfartøyet designet for Saljut-programmet. 
Modulen ble skutt opp med en russisk Proton-rakett fra Bajkonur kosmodrom, Kasakhstan den 20. november 1998.


== Konstruksjon ==
Modulen er eid og betalt av USA, og ble bygd fra desember 1994 til januar 1998 i Russland, av «Khrunichev State Research and Production Space Center» (KhSC) i Moskva.


== Spesifikasjoner ==

Se NASA – THE ZARYA CONTROL MODULE (pdf-fil) Arkivert 2. februar 2007 hos Wayback Machine. for ytterligere spesifikasjoner.
Zarja har tre porter for tilkobling, en i hver ende og en på side. Modulen Zvezda er koblet til den bakerste, Pressurized Mating Adapter er koblet til den fremre, og forbinder modulen til Unity-modulen. Side-porten er brukt for å koble til enten en russisk Sojuz- eller Progress-romskip. Docking Cargo Module skal kobles til denne porten permanent.
Zarja har to solcelle-vinger, med målene 10.67 x 3.35 m hver, samt seks nikkel-kadmium batterier som kan sørge for ca. 3 kW med effekt. Zarja har 16 utvendig drivstoffstanker, 24 store rakett-dyser, 12 små rakett-dyser og 2 store motorer for større bane-endringer.


== Oppskyting og drift ==
Modulen ble skutt opp med en russisk Proton-rakett fra Bajkonur kosmodrom, Kasakhstan den 20. november 1998. Zarja gikk i en 400 km høy bane, med en designet levetid på 15 år. Etter at Zarja var i bane, ble romfergen Endeavour skutt på romferden STS-88 for å koble til modulen Unity.
Selv om modulen var designet for å operere automatisk i 6 til 6 måneder, ble Zarja nødt til å operere automatisk for nesten to år på grunn av forsinkelser på den russiske Zvezda-modulen. Tilslutt, 12. juli 2000, ble Zvezda skutt opp og koblet seg til 26. juli.
Zarja hadde innledningsvis problemer med batteriladende kretser, men dette problemet ble løst. Det vil etterhvert være nødvendig å monterte ekstra skjold mot mikro-meteoritter, da det ble gjort et unntak fra reglene for ISS når Zarja ble skutt opp.


== Se også ==
Den internasjonale romstasjonen
Liste over byggingen av ISS


== Eksterne lenker ==
Khrunichev State Research and Production Space Center - Zarya Module
NASA – ISS Assembly Mission 1 A/R
NASA – Zarya Module
Jan Otto Risebrobakken

Jan Otto Risebrobakken (født 15. oktober 1970) er en norsk næringslivsmann og tidligere politiker (H).
Han har siden 2008 vært direktør for næringspolitikk i Storebrand, hvor han var informasjonssjef 2006–2007. Før dette var han politisk rådgiver for Høyres stortingsgruppe 1998–2001, politisk rådgiver i Sosialdepartementet 2001–2003, statssekretær i samme departement 2003–2004 samt statssekretær i det sammenslåtte Helse- og omsorgsdepartementet 2004–2005. Risebrobakken har også vært politisk sekretær i Hordaland Høyre og Unge Høyres Landsforbund.Risebrobakken er cand.polit. med hovedfag i sammenlignende politikk fra Universitetet i Bergen fra 1997, med oppgaven Union uten ankerfeste? Offentlig opinion og Maastricht-traktaten i Frankrike, Storbritannia og Tyskland.


== Referanser ==


== Eksterne lenker ==
(no) Jan Otto Risebrobakken hos Norsk senter for forskningsdata
Brekkåsen stadion

Norgeshus Arena ( Brekkåsen stadion ) er et idrettsanlegg på Gimse i Melhus kommune. Anlegget består av en 11-er kunstgressbane i full størrelse og en 9-er kunstgressbane.
Anlegget eies av Gimse Idrettslag og er nærmeste nabo til Brekkåsen skole. Brekkåsen Idrettsbarnehage ligger inne i anlegget og sammen med de to kunstgressbanene utgjør dette et tidsriktig nærmiljøanlegg.


== Historie ==
Anlegget ble åpnet i 1984 som en grusbane i full størrelse. Dette ble idrettslagets første egne hjemmebane, etter at klubben siden oppstarten blant annet hadde spilt sine hjemmekamper på Leikmoen på Gåsbakken. I 1990 ble anlegget ytterligere utvidet med en gressbane i full størrelse. Samtidig ble grusbanen vendt 90 grader for å få plass til utvidelse av parkering og femmerbane. Det neste som ble utført på anlegget var byggingen av klubbhuset i 2002.
Etter stor utbygging av boligfelt og barneskole tett inntil anlegget på i 2000-årene, ble det behov for å oppjustere anlegget etter nye krav som denne befolkningsveksten stilte. Etter flere års planlegging ble Gimse Kunstgress åpnet til høstsesongen 2010 og ble Melhus kommunes første kunstgressbane i full størrelse. Dette ble starten på en etterlengtende satsing på idrettsanlegg innad i kommunen.
Brekkåsen Idrettsbarnehage åpnet høsten 2012 som den første av sitt slag nord for Dovre. Barnehagen er bygd på idrettslagets eiendom, og sammen med 9-er-banen (åpnet høsten 2013) er dette med på å komplettere anlegget.
I tilknytning til 9-er-banen er det bygd 60 meter løpebane i tartan med tilhørende lengdegrop.
I 2016 begynte klubben jobben med å etablere et nytt klubbhus, da det eksisterende klubbhuset ikke dekket behovene for aktiviteten på Gimse. Arbeidet med bygging av nytt klubbhus startet opp høsten 2021 og i juni 2022 ble det nye klubbhuset åpnet.


== Galleri ==

		
		
		


== Eksterne lenker ==
Gimse IL – Klubbens hjemmeside
Gimse Kunstgress – Banens nettside hos fotballkretsen
Gimse Kunstgress – Andelskjøp av kunstgressbanen
Kjell A. Eliassen

For diplomaten og juristen se Kjell EliassenKjell Arnold Eliassen (født 18. mai 1946) er en norsk statsviter, professor ved Handelshøyskolen BI i Oslo og leder for Senter for europeiske og asiatiske studier der.
Eliassen ble i 1971 den første hovedfagskandidat fra Institutt for sammenliknende politikk med en oppgave under tittelen Fagbevegelsen og de sosialdemokratiske partier : en studie av årsakene til ulikheter i fagbevegelsens muligheter til å påvirke de sosialdemokratiske partier i Norge og Storbritannia.Eliassen har i sin forskning særlig vært opptatt av telekommunikasjons- og IT-politikk, globalisering og regional integrasjon, offentlig ledelse og privatisering, samt regulering og industriutvikling i 
Europa og Asia. 
Eliassen er professor ved Institutt for offentlige styringsformer, Handelshøyskolen BI i Oslo. Han er videre leder for Senter for europeiske og asiatiske studier ved BI. Eliassen har tidligere vært tilknyttet Aarhus Universitet. Han innehar æresprofessorater ved Fudanuniversitetet i Shanghai og Jiaotong-universitetet i Xian.


== Referanser ==


== Eksterne lenker ==
(no) Publikasjoner av Kjell A. Eliassen i forskningsdokumentasjonssystemet CRIStin
(no) Publikasjoner av Kjell A. Eliassen i BIBSYS
Presentasjon ved Handelshøyskolen BI
Michael Barry

Michael Barry (født 18. desember 1975 i Toronto, Canada) er tidligere profesjonell syklist. 
Barry har syklet profesjonelt siden 1998, og har tidligere syklet for Saturn og Discovery Channel (tidl. U.S. Postal) før han byttet lag til T-Mobile Team før 2007-sesongen. 
I forbindelse med dopingavsløringene rundt Lance Armstrong ble han i 2012 utestengt i seks måneder (fra 10. september) og fratatt alle resultater fra 13. mai 2003 til 31. juli 2006.Barry har gitt ut fire bøker.


== Meritter ==
Etappeseier i Tour of Missouri 2008
Etappeseier i Østerrike rundt i 2005
Etappeseier i lagtempo i Vuelta a España 2004
Etappeseier i lagtempo i Katalonia rundt i 2002


== Bibliografi ==
Inside the Postal Bus: My Ride with Lance Armstrong and the U.S. Postal Cycling Team (2005) VeloPress, ISBN 9781931382618
Fitness Cycling m/Dede Demet Barry og Shannon Sovndal (2006)  Human Kinetics, ISBN 9780736063647
Le Metier: The Seasons of a Professional Cyclist m/Camille McMillan (2010), Rouleur Limited, ISBN 9780956423320
Shadows on the Road: Life at the Heart of the Peloton, from US Postal to Team Sky (2014) Faber & Faber ISBN 9780571297719


== Referanser ==


== Eksterne lenker ==
(en) Michael Barry – Olympedia 
(en) Michael Barry – Sports-Reference (OL-resultater – arkivert) 
(en) Michael Barry – ProCyclingStats 
(en) Michael Barry – Cycling Archives 
(en) Michael Barry – Cycling Quotient 
(en) Michael Barry – CycleBase 
(en) Michael Barry – TheSports.org 
Offisielt nettsted 
(en) Michael Barry – kategori av bilder, video eller lyd på Commons
Eric Baumann

Eric Baumann (født 21. mars 1980 i Rostock, Tyskland) er en tysk tidligere proffsyklist. Baumann ble profesjonell i 2003.
En av Baumanns styrker er spurter, men det har hittil resultert i få seire.


== Meritter ==
Seier på 3. etappe i Sachsen rundt 2007
Etappeseier i Luxemburg rundt 2005
Etappeseier i Solidarnosc rundt 2003
Tysk mester (U23) 2002
1.-plass i Paris-Roubaix (U23) 2000


== Lag ==
Team Wiesenhof (2003)
T-Mobile Team (2004–2007)
Team Nutrixxion Sparkasse (2008–2009)
Team NetApp (2010–2011)


== Referanser ==


== Eksterne lenker ==
(en) Eric Baumann – ProCyclingStats 
(en) Eric Baumann – Cycling Archives 
(en) Eric Baumann – Cycling Quotient
Tore Nedrebø

Tore Nedrebø (født 25. august 1957 på Voss) er en norsk diplomat og tidligere ambassadør.  


== Liv og virke ==
Nedrebø  er cand.polit. med hovedfag i sammenliknende politikk fra Universitetet i Bergen (1986) med historie grunnfag og russisk mellomfag. Hans hovedoppgaven hadde tittelen Whence Europe?. The Political Culture of European Unification. I 2010 disputerte han for dr.philos.-graden ved Universitetet i Bergen med avhandlingen Past and Present Sources of European Union. A Comparative, Historical-Institutionalist Analysis.Nedrebø startet sin diplomatiske karriere i 1986 og tjenestegjorde ved ambassadene i Praha (1988–1990) og Bonn (1990–1994). Deretter ledet han Vest-Europa-kontoret i Utenriksdepartementets politiske avdeling (1994–1997). Fra 1999 arbeidet han i UDs planleggingsavdeling og deretter i administrativ avdeling. Fra 2001 var han  avdelingsdirektør for UDs europapolitisk seksjon.I 2005 ble han Norges ambassadør i Abuja, Nigeria. med sideakkreditering til Ghana, Benin, Togo og den vestafrikanske samarbeidsorganisasjonen ECOWAS. I 2013 ble han tilsatt i en nyopprettet stilling som forskningsdirektør i UD. I 2015 ble han utnevnt til ambassadør i Islamabad, Pakistan. Han returnerte til UD i 2018 og overtok da ansvaret for Tyskland i Europaavdelingen.
Nedrebø har også utgitt boken Den tyske utfordringa. Tyskland, Noreg og det nye Europa (1995).
Etter artium fra engelsklinjen ved Tvedestrand Gymnas i 1976 tok Nedrebø en ettårs utdanning ved Sjøkrigsskolen og tjenestegjorde deretter som utskrevet fenrik. Nedrebø engasjerte seg i Europeisk Ungdom Norge i 1978 og arbeidet i årene 1982–1984 som europeisk generalsekretær i organisasjonen Unge europeiske føderalister, i Brussel.
Nedrebø ble i 2006 utnevnt til ridder av 1. klasse av Den Kongelige Norske Fortjenstorden. I 2016 ble han forfremmet til kommandør av samme orden. Han gikk av fra utenrikstjenesten i 2021. 


== Utgivelser ==
Den tyske utfordringa. Tyskland, Noreg og det nye Europa (Samlaget, 1995)


== Referanser ==
Ståle Ulriksen

Ståle Ulriksen (født 1962 i Odda) er en norsk statsviter. Han ble i 1990 cand.polit. med hovedfag i sammenliknende politikk fra Universitetet i Bergen der han leverte hovedoppgaven Forsvarspolitikk og europeisk integrasjon. I årene 1991-1992 var Ulriksen forsker ved Institutt for sammenlignende politikk. Etter dette har han vært tilknyttet Norsk utenrikspolitisk institutt (NUPI) og har arbeidet der som forsker, assisterende direktør og avdelingsleder. I sitt virke ved NUPI har han særlig beskjeftiget seg med sikkerhets- og forsvarspolitikk.
Ulriksen var fra 2006 til 2007 medlem av Forsvarspolitisk utvalg.


== Bøker ==
«The EU, crisis management and peace support operations», medredaktør Giovanna Bono, 2004
«En Annerledes supermakt? Sikkerhets- og forsvarspolitikken i EU», medredaktør Pernille Rieker, 2003
«Den norske forsvarstradisjonen: Militærmakt eller folkeforsvar?», 2002


== Referanser ==


== Eksterne lenker ==
Presentasjon ved NUPI
Paul Hansen Birch

Paul Hansen Birch (født 20. juli 1788, død 25. april 1863) var norsk generalmajor, generalkrigskommissær og sjef for 3. Trondhjemske infanteribrigade 1823–1831. 
Birch var født i Fåberg, dagens Lillehammer kommune, som sønn av handelsmannen Johan G.H. Reichenwald og ektefellen Marie Elisabeth f. Birch.  Som barn ble han og broren adoptert av onkelen generalkrigskommissær Hans Jørgen Birch. 
I 1800 begynte Birch på krigsskolen i Christiania og i 1805 ble han fenrik ved Søndenfjeldske regiment og repetent ved Landkadettkorpset. Birch ble i 1806 sekondløytnant og lærer ved regimentets underofficersskole i Fredrikshald. På denne tiden var prins Christian August leder av det søndenfjeldske regiment og kommandant på Fredriksten festning.  I 1809 ble Birch utnevnt til adjutant hos prinsen og medlem av generalstaben.
Ved riksforsamlingen på Eidsvoll i 1814 fungerte Birch som vaktkommandør. Han ble kort etter kaptein og  divisjonsadjutant i generalstaben. 
Birch ledsaget Karl III Johan til kroningen i Trondheim i 1818, ble i 1820 
oberst og i 1821 generaladjutant. Han var en drivende kraft når det veldedighetsarbeid i Christiania. 
I Trondheim foreslo han i 1826 opprettelsen av selskapet 'De nødlidenes Venner'.
General Birchs gate i Oslo er oppkalt etter ham. 
Birch var gift med Anna Cathrine Stenersen (f. 1791, d. 1840), datter av byfogd Stenersen på St. Thomas. De ble foreldre til to sønner, statsråd, amtmann og ordfører Christian Birch-Reichenwald samt landhandler og brukseier Fredrik Reichenwald Birch.


== Utmerkelser ==
Birch ble tildelt Dannebrogordenen i 1809 som en påskjønnelse etter innsatsen ved trefningen ved Prestebakke 10. juni 1808.


== Litteratur ==
Anker, Carl Johan (1885) Biografiske data om 330 norske, norskfødte eller for nogen tid i den norske armé ansatte generalspersoner : 1628-1885 side 46 og 47 Digital utgave


== Eksterne lenker ==
(en) Paul Hansen Birch – kategori av bilder, video eller lyd på Commons 
(no) Paul Hansen Birch hos Norsk senter for forskningsdata 
(da) Paul Hansen Birch i Dansk biografisk leksikon
Sigmundur Ísfeld

Sigmundur Ísfeld er en færøysk diplomat og embetsmann. 
Ísfeld er cand.polit. med hovedfag i sammenliknende politikk fra Universitetet i Bergen fra 1995, med hovedoppgaven Sosialdemokrater og selvstyre – Færøyene og Skottland. Etter endt utdannelse har han arbeidet for Færøyenes regjering, blant annet med oppgaver knyttet til Færøyenes selvstendighetsprosess. Han var Færøyenes representant til Storbritannia fra 2005, og er i dag ekspedisjonssjef i Utenriksdepartementets diplomatavdeling.


== Referanser ==
Svein Skarheim

Svein Skarheim (født 17. desember 1966) er en norsk forlagsmann og statsviter.
Skarheim ble i 1996 cand.polit. med hovedfag i sammenliknende politikk fra Universitetet i Bergen på hovedoppgaven Befolkningspolitiske endringer i Bangladesh 1976-1988. I 2005 ble han forlagssjef i Universitetsforlaget, etter i flere år å ha arbeidet som forlagsredaktør innen historie og samfunnsfag i samme forlag. Fra september 2014 er han direktør for Aschehoug Utdanning. Fra 2010 til 2012 var Skarheim  styreleder i MIC.
Fylkesvei 314 (Oppland)

Fylkesvei 314 i Oppland gikk mellom Håvardlia og Vingnes i Lillehammer kommune. Veiens lengde var 13,6 km.
2019 ble veien erstattet av fylkesvei 2524 og fylkesvei 2526.


== Kommuner og knutepunkter ==

 LillehammerHåvardslivegen 

Endepunkt HåvardliaHauklivegen 

Kastrudvegen 


== Referanser ==


== Eksterne lenker ==
Vegvesenets vegkart
Gerald Ciolek

Gerald Michael Ciolek (født 19. september 1986 i Köln, Tyskland), er en profesjonell landeveissyklist. 
Ciolek har blitt betegnet som Tysklands største spurttalent siden Erik Zabel slo gjennom på midten av 90-tallet, og ble først kjent da han spurtslo Erik Zabel og vant det tyske mesterskapet i 2005. T-Mobile Team hadde dominert det tyske mesterskapet i 10 år, og fikk seg en skikkelig nesestyver da de ble slått av en ukjent 18 åring. Gjennom store deler av 2006 gikk det rykter om at T-Mobile Team var interessert i ham, og med blant annet seier i landeveisrittet i U23 VM og etappeseier i Tyskland rundt fortsatte unggutten å imponere. Da Ciolek fikk tilbud om kontrakt med T-Mobile Team bestemte han seg for at det var på tide å prøve seg på et høyere nivå, og takket ja.
I den første halvdelen av 2007 seiret Ciolek kun i to kategori 2.1-ritt, men hvis man tar i betraktning hans lave alder er dette absolutt en solid prestasjon. I juli fikk han flere pallplasseringer i Østerrike rundt, som er kategorisert som 2.HC. Ciolek fikk dermed vist at han kunne hevde seg svært godt blant de nest beste spurterne. På det tidspunktet var han den yngste i T-Mobile Teams stall og blant de aller yngste i hele proffsirkuset. Derfor var seire i slike ritt alt man kunne forvente seg av Ciolek, imidlertid skulle det vise seg at han allerede var klar for større oppgaver. 15. august kom det som kanskje var hans største dag til da i karrieren da han vant sitt første Pro Tour-ritt: sjette etappe i Tyskland rundt da han slo Danilo Napolitano i en massespurt. Senere i rittet fulgte han opp med ytterligere 2 etappeseire. Disse seirene kom etter massespurter som han vant foran Erik Zabel.
I 2008 tok Ciolek to etappeseire i Bayern rundt og en etappeseier i Tyskland rundt. Dessuten tok han to andre- og en tredjeplass i Tour de France 2008. Ciolek fikk dermed vist at han hadde tatt flere steg fremover, men han ble ofte stilt i skyggen av lagkameraten Mark Cavendish, som han også måtte kjøre spurtopptrekk for ved flere anledninger. Ciolek ble ikke tilbudt ny kontrakt med Columbia etter 2008-sesongen, og 30. oktober ble det klart at han hadde signert en toårskontrakt med Milram. I Milram var Ciolek tiltenkt en rolle som kaptein i flate og lettkuperte ritt. 
Etter overgangen til Milram har det blitt lengre mellom seirene. I 2009 fikk han kun to seire, men den ene var til gjengjeld stor; 2. etappe av Vuelta a España.
I 2013 vant han sin til nå største seier i karrieren da han van klassikeren Milano–Sanremo. I rittet representerte han et prokontinentallag, og ble første rytter til å vinne en WorldTour seier for et afrikansk lag. 


== Meritter ==


== Referanser ==


== Eksterne lenker ==
Offisielt nettsted 
(en) Gerald Ciolek – kategori av bilder, video eller lyd på Commons 
(de) Gerald Ciolek – Munzinger Sportsarchiv 
(en) Gerald Ciolek – Olympedia 
(en) Gerald Ciolek – Sports-Reference (OL-resultater – arkivert) 
(en) Gerald Ciolek – ProCyclingStats 
(en) Gerald Ciolek – Cycling Archives 
(en) Gerald Ciolek – Cycling Quotient 
(en) Gerald Ciolek – CycleBase 
(en) Gerald Ciolek – TheSports.org
Fylkesvei 2528

Fylkesvei 2528 går mellom Svingvoll i Gausdal og Halberg i Lillehammer kommune.
Frem til 2019 hadde veien betegnelsen fylkesvei 315 (Oppland).


== Kommuner og knutepunkter ==

 GausdalEngjomsvegen 

Øygardan 

Baklivegen 

 LillehammerBaklivegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2528
(no) Statens vegvesen – trafikkmeldinger
Fylkesvei 2544

Fylkesvei 2544 går mellom Skei og Svingvoll i Gausdal kommune.
Frem til 2019 hadde veien betegnelsen fylkesvei 337 (Oppland).


== Kommuner og knutepunkter ==

 GausdalPeer Gyntvegen 

Skeisvegen 


== Referanser ==


== Eksterne lenker ==
(no) Vegvesenets vegkart

(no) Statens vegvesen – trafikkmeldinger Fv2544
(no) Statens vegvesen – trafikkmeldinger
Lacey Chabert

Lacey Nicole Chabert (født 30. september 1982) er en amerikansk skuespiller, kjent fra tv-serien Party of Five.


== Utvalgt filmografi ==
1993 Gupsy
1997 Anastasia
1998 The Lion King II, Simba's Pride
1998 Lost in Space
1999 An American Tail: The Mystery of the Night Monster
1999 We Wish You a Merry Christmas
2000 An American Tail: The Treasure of Manhattan Island
2001 Not Another Teen Movie
2001 Tart
2002 Balto II: Wolf Quest
2002 The Wild Thornberrys Movie
2003 Rugrats Go Wild!
2003 Daddy Day Care
2004 The Brooke Ellison Story
2004 Mean Girls
2005 The Pleasure Drivers
2005 Bratz Rock Angelz 
2005 Dirty Deeds
2005 Fatwa
2006 She Said/He Said 
2006 Sonic the Hedgehog
2006 Be My Baby
2006 Accidental Murder
2006 Black Christmas
2006 Bratz Genie Magic
2007 What If God Were the Sun?
2007 Being Michael Madsen
2007 Sherman's Way
2007 In My Sleep


== Utvalgte TV-opptredener ==
2006 Hello Sister, Goodbye Life
2005 Bratz
2003 The Drew Carey Show
1999 Family Guy
1998 The Wild Thornberrys
1996 Hey Arnold!
1994 Party of Five
1990–1993 All My Children


== Referanser ==


== Eksterne lenker ==
(en) Lacey Chabert – kategori av bilder, video eller lyd på Commons 
(en) Lacey Chabert på Internet Movie Database 
(sv) Lacey Chabert i Svensk Filmdatabas 
(da) Lacey Chabert på Scope 
(fr) Lacey Chabert på Allociné 
(en) Lacey Chabert på AllMovie 
(en) Lacey Chabert hos Rotten Tomatoes 
(en) Lacey Chabert hos The Movie Database 
(en) Lacey Chabert hos Internet Broadway Database 
(en) Lacey Chabert hos Internet Broadway Database 
(en) Lacey Chabert hos Behind The Voice Actors
Fylkesvei 2530

Fylkesvei 2530 går mellom Jevanhaugen i Gausdal og Dalsvingen i Lillehammer kommune.
Frem til 2019 hadde veien betegnelsen fylkesvei 318 (Oppland).


== Kommuner og knutepunkter ==

 GausdalØverbygdsvegen 

 LillehammerØverbygdsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2530
(no) Statens vegvesen – trafikkmeldinger
Henry Thomas

Henry Jackson Thomas, Jr. (født 9. september 1971 i San Antonio i Texas) er en amerikansk skuespiller. Han har spilt i mer enn 40 filmer, og er mest kjent for sin rolle som «Elliott» i Steven Spielbergs film E.T. fra 1982.


== Referanser ==


== Eksterne lenker ==
(en) Henry Thomas på Internet Movie Database 
(sv) Henry Thomas i Svensk Filmdatabas 
(da) Henry Thomas på Filmdatabasen 
(da) Henry Thomas på Scope 
(fr) Henry Thomas på Allociné 
(en) Henry Thomas på AllMovie 
(en) Henry Thomas hos Rotten Tomatoes 
(en) Henry Thomas hos The Movie Database
Fylkesvei 2554

Fylkesvei 2554 i Oppland (Fv2554) går mellom Vedem og Tretten i Øyer kommune.
Frem til 2019 hadde veien betegnelsen fylkesvei 357 (Oppland).


== Kommuner og knutepunkter ==

 ØyerNord-Trettenvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2554
(no) Statens vegvesen – trafikkmeldinger
Abraham Spenning

Abraham Sørensen Spenning (født 3. mars 1796 i Farsund, død 3. juni 1847 i Kristiania) var kongelig fullmektig i Finansdepartementet, tilknyttet Riksarkivet på Akershus. Han stod sentralt i arbeidet med å organisere Riksarkivets dokumentsamling. Utdannet Examinatus juris. Foretok arkeologiske undersøkelser i bispegårdsområdet i Kristiania og skrev om dette. Virket som tolk for kong Karl Johan ved hans norgesbesøk.
Spennings gate i Kongsberg er oppkalt etter hans kone Anne Randine Spenning, f. Lindboe.


== Litteratur ==
Meberg, Harald D.: Slekten Spenning (Holmestrand 1974, priv. utg.)
Herstad, John: "Archivaren – Gud bevaren! Om Henrik Wergeland som riksarkivar" (Messel forlag 2008)
Fylkesvei 2596

Fylkesvei 2596 går mellom Byrbrua og Sødorp skole i Nord-Fron kommune.
Frem til 2019 hadde veien betegnelsen fylkesvei 410 (Oppland).


== Kommuner og knutepunkter ==

 Nord-Fron


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2596
(no) Statens vegvesen – trafikkmeldinger